OpenLLM-France/wikimedia huggingface dataset:
# Yomiuri Giants

Yomiuri Giants (japonieraz: 読売ジャイアンツ, Yomiuri Jaiantsu) Japoniako beisbol talde arrakastatsuena da, Bunkyō (Tokio) hirikoa. Japoniako Serieak 22 aldiz irabazi ditu eta Erdialdeko Liga 35 aldiz. Yomiuri taldeak ematen dio izena, bi egunkari eta telebista katea dituen telekomunikazio taldea da.

## Historia

Gaur egun bizirik dirauen Japoniako beisbol talde zaharrena da. Lefty O'Doul beisbol jokalari amerikar handiak jarri zien Tokyo Giants izena, garai hartan nagusi zen New York (gaur egun San Francisco) Giants taldeari erreferentzia eginez. Kolore laranja eta beltza ere hortik datorkio, New York Giantsen koloreak baitziren.
1934 urtean eratu zen taldea Great Japan Tokyo Baseball Club eta berehala lortu zituen emaitza bikainak, Japoniako liga 9 aldiz irabazi baitzuen 1949 artean. 1950 urtean liga profesionala eratu zen eta Yomiuri Giantsek 1951ean lortu zuen garaipena, bai eta Japoniako Serietan ere.
Bereziki onak izan zituen 1961 eta 1973 arteko urteak, 11 Serie eta Erdialdeko 11 liga irabazi baitzituen, 9 jarraian bietan ere. 80 eta 90 hamarkadetan apalago ibili ondoren mende berrian talde indartsua osatu du eta azkenengo tituluak 2012ko Japongo Serieak eta 2014ko Erdialdeko liga ditu.

## Japoniako taldea eta ustelkeria zantzuak

Japoniarren %50-aren talde gustokoena da. Palmares itzelaz gain komunikazio talde indartsu baten eragina ere nabaria izan da honetan.
Aldi berean jokalari onenak eskuratzeko jarduera ilunak egotzi izan dizkiote gainerako taldeek.

## Futbol taldea

1968an Japoniako futbol selekzioak Olinpiar Jokoetan lorturiko brontzezko dominak animatuta 1969an Tokion futbol taldea sortzea erabaki zen. Yomiuri Giants-ek Yomiuri Football Club taldea sortzea erabaki zuen, gaur egun Tokyo Verdy izena dauka.

## Palmaresa

* Japoniako Serieak (22): 1951, 1952, 1953, 1955, 1961, 1963, 1965, 1966, 1967, 1968, 1969, 1970, 1971, 1972, 1973, 1981, 1989, 1994, 2000, 2002, 2009, 2012.
** Japoniako beisbol liga (9): 1936, 1937, 1938, 1939, 1940, 1941, 1942, 1943, 1949.
* Erdialdeko Liga (35): 1951, 1952, 1953, 1955, 1956, 1957, 1958, 1959, 1961, 1963, 1965, 1966, 1967, 1968, 1969, 1970, 1971, 1972, 1973, 1976, 1977, 1981, 1983, 1987, 1989, 1990, 1994, 1996, 2000, 2002, 2007, 2008, 2009, 2012, 2013, 2014.

## Erretiraturiko zenbakiak

* 1 Sadaharu Oh (王 貞治)
* 3 Shigeo Nagashima (長嶋 茂雄)
* 4 Toshio Kurosawa (黒沢 俊夫)
* 14 Eiji Sawamura (沢村 栄治)
* 16 Tetsuharu Kawakami (川上 哲治)
* 34 Masaichi Kaneda (金田 正一)

## Kanpo estekak

* Datuak: Q1197407
* Multimedia: Yomiuri Giants / Q1197407
# Yon Goikoetxea Lara

Yon Goikoetxea Lara (1984ko azaroaren 8a) ikasle eta politikari venezuelarra da. Bere aitona-amonak Gordexolakoak dira.

## Biografia

2007ko hasiera aldera nabarmendu zen Venezuelako figura nazional gisa, hain zuzen ere, Hugo Chávezen gobernuak Radio Caracas Televisión ixtearen kontra eta, geroago, Venezuelako Presidentea bera bultzatzen ari zen Konstituzio-erreformaren kontra sortutako ikasleen erantzunaren buru jardun zuenean.
Harrezkero, zuzenbideko ikasle horrek hamaika protestazko ikasle-martxa jendetsu, eta baketsuak, antolatu ditu giza eskubideen zein herritarren eskubideen eta adierazpen-askatasunaren alde.

## Erreferentziak

* ↑ https://www.elcato.org/premios-fieldman/acerca-de-yon-goicoechea

## Kanpo estekak

* Datuak: Q6397133
* Multimedia: Yon Goicoechea / Q6397133
# Vyasa

Vyasa (sanskritoz: व्यासः, literalki "konpilatzailea") Mahabharataren, Veden eta Puranaren egilea izan zen, Hinduen tradizioan dauden lanen artean garrantzitsuenetako batzuk. Beste kasu batzuetan Veda Vyāsa ere deitzen dute (वेदव्यासः, Vedak sailkatu zituena) edo Krishna Dvaipāyana (bere jatorrizko kolore iluna eta jaioterria aipatuz).
Guru Purnima jaialdia bera omentzeko egina dago. Jaialdiari ere Vyasa Purnima izena ematen zaio, uste delako egun hori zela bere urtebetetzea eta Vedak zatitu zituen eguna. Hindu tradizioaren arabera gaur egun ere bizirik dauden zazpi Chiranjivietako bat dela esaten da (bizitza-luzekoak, hilezkorrak).

## Erreferentziak

* ↑ Awakening Indians to India. (Rev. ed. argitaraldia) Central Chinmaya Mission Trust 2008 ISBN 978-81-7597-434-0. PMC 437181126. (Noiz kontsultatua: 2020-09-20).
* ↑ from the editors of Hinduism today magazine. What is Hinduism? : modern adventures into a profound global faith. (First edition. argitaraldia) ISBN 978-1-934145-01-2. PMC 123125630. (Noiz kontsultatua: 2020-09-20).

## Kanpo estekak

* Datuak: Q330521
* Multimedia: Vyasa / Q330521
# Vyasa (kraterra)

Vyasa Merkurioko krater bat da. 275 kilometroko diametroko zabalera du. Krater zaharra da eta beste bi berriagoz inguratuta dago: Stravinsky eta Sholem Aleichem.

## Erreferentziak

* ↑ SpringerLink - Book Chapter
* Datuak: Q1388856
* Multimedia: Vyāsa (crater) / Q1388856
# Vydrná

Vydrná Eslovakiako udalerri bat da, Púchoveko barrutian kokatuta. 13,44 km²ko azalera du eta 320 biztanle 2017ko datuen arabera.

## Historia

Idatzizko lehen aipamena 1475. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1043754
* Multimedia: Vydrná / Q1043754
# Vydubytsikyko monasterioa

Vydubytsikyko monasterioa (ukraineraz: Видубицький монастир, translit.: Vydubytsiky monastyr) Kiev hirian dagoen monasterio ortodoxoa da, Dnieper ibaiaren ondoan dagoena. 1070ean Vsevolod I.a Kievekoa printzeak eraikia, Vladimir II.a Monomako eta bere ondorengoek familia-monasterio bilakatu zuten. Sobietar garaian, Ukrainako Arkeologia Institutuaren egoitza izan zen.

## Erreferentziak

* ↑ Euskaltzaindiaren 156. araua: Alfabeto zirilikoz idatzitako izenak euskarara aldatzeko transkripzio-sistema

## Kanpo estekak

* Datuak: Q680752
* Multimedia: Vydubychi Monastery / Q680752
# Vyatka zaldia

Vyatka zaldia (errusieraz: Вятская лошадь), Errusiako bertako zaldi arraza bat da. Bere tamaina zein ezaugarriengatik vyatka zaldia ponien sailkapen taldean sartzen da.
Seguruen zaldi mota honek Estoniar zaldiekiko lotura handia dauka. Arraza bere ingurumenaren eragina izan du garatzeko orduan eta XVII. eta XVIII. menderen artean finkatuta geratu zen. Bereziki Meategiko zaldia bezala lan egiteko moldatu zuten Vyatka zaldia. Beste aldetik zaldi hauek mota ezberdinetako zalgurdietatik tiratzeko erabilia izan da, haien indar, iraupen eta zaildutasunagatik. troika izeneko leretan oso erabiliak izan dira.
Arrazak Viatka eskualdean dauka jatorria, Kirov oblasta lurraldean. Udmurtia errepublikan ere aurkitu daitezke zaldi hauek.

## Erreferentziak

* ↑ Arraza "the equinest" entziklopedian. http://www.theequinest.com/breeds/vyatka/
# Vyborg

Vyborg (errusieraz: Выборг, ˈvɨbərk ahoskatua; finlandieraz: Viipuri, ˈʋiːpuri ahoskatua; suedieraz: Viborg, ˈviːbɔrj ahoskatua; alemanez: Wiborg, ˈviːbɔɐ̯k ahoskatua; estonieraz: Viiburi, ˈʋiːpuri ahoskatua) Errusiako hiri bat da, Kareliako istmoan kokatua, San Petersburgotik 138 km ipar-mendebaldera eta Finlandiako mugatik 38 kilometrora. Administratiboki, Leningrad oblastari dagokio.
Mundu eslaviarrak eta mundu eskandinaviarrak bat egiten duten tokian dago, eta batetik bestera aldatu da zenbait aldiz historian zehar. Azkena Bigarren Mundu Gerran izan zen: Sobietar Batasunak Finlandiari kendu zion.
Jarduera ekonomiko nagusia papergintza da. Bestalde, zerbitzu-hiria ere bada, batez ere finlandiar askok Vyborgera jotzen dutelako erosketak egitera (edari alkoholdunak, besteak beste).
Monumentu nagusia gaztelua da, Suediak XIII. mendean eraikia eta Errusiak 1891-1894 bitartean berreraikia.
Liburutegia Alvar Aalto finlandiar arkitektoak egin zuen, eta arkitektura modernoaren erreferente garrantzitsuetako bat da.

## Historia

Populazioaren lehen kokagune ezagunak XII. mendekoak dira, Vuoksi ibaiaren ertzean kareliarrak kokatu zirenekoak. 1293an, Suediak Karelia bereganatu ondoren, Torgils Knutsson-ek gotorleku bat eraiki zuen eta, harekin batera, hiria sortu.
1710ean, Petri I.a Errusiakoak gotorlekua bereganatu zuen, eta Vyborg Errusiaren mende geratu zen. Errusiak Finlandia bereganatu zuenean 1808-1809an, Viborg Finlandiako Dukerri Handiaren mende geratu zen, baina Errusiako Inperioan.
1918an, Finlandiak independentzia lortu zuen, eta hiriak, ofizialki, Viipuri izena hartu zuen 22 urtez, 1940an Errusiak berriro ere bereganatu zuen arte. Eta hala geratu zen gerra ondoren ere. Ordu arte, Viipuri Finlandiako bigarren hiririk handiena zen.

## Klima

Datu klimatikoak (Vyborg) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 6.5 | 10.0 | 13.8 | 22.1 | 29.0 | 32.9 | 34.6 | 33.4 | 27.2 | 19.0 | 11.1 | 8.4 | 34.6 |
| Batez besteko tenperatura maximoa (°C) | -4.0 | -4.1 | 0.5 | 7.2 | 14.7 | 19.2 | 22.3 | 20.2 | 14.3 | 7.9 | 1.7 | -2.1 | 8.2 |
| Batez besteko tenperatura (ºC) | -6.7 | -7.3 | -3.0 | 3.0 | 10.2 | 15.0 | 18.2 | 16.3 | 10.9 | 5.5 | -0.4 | -4.5 | 4.8 |
| Batez besteko tenperatura minimoa (°C) | -9.5 | -10.5 | -6.4 | -0.5 | 5.9 | 11.1 | 14.3 | 12.7 | 7.9 | 3.2 | -2.3 | -7.1 | 1.6 |
| Erregistraturiko tenperatura minimoa (°C) | -36.8 | -34.0 | -29.0 | -20.0 | -5.0 | 0.0 | 5.8 | 0.0 | -4.0 | -11.4 | -19.8 | -34.0 | -36.8 |
| Pilatutako prezipitazioa (mm) | 48 | 36 | 40 | 31 | 40 | 63 | 65 | 82 | 68 | 76 | 67 | 61 | 677 |
| Euri egunak (≥ 1 mm) | 6 | 5 | 7 | 10 | 14 | 15 | 15 | 15 | 17 | 17 | 13 | 9 | 143 |
| Iturria: Pogoda.ru.net ||||||||||||||

## Erreferentziak

* ↑ Wuorinen, John H.. (1948). Finland and World War II, 1939-1944. New York: Roland Press, 172 or..
* ↑ Weather and Climate-The Climate of Vyborg. (Noiz kontsultatua: 4 August 2012).

## Kanpo estekak

* Vyborgeko webgune ofiziala
* Vyborgeko webcama
* Vyborg birtuala
* Alvar Aaltoren liburutegia
* Datuak: Q14657
* Multimedia: Vyborg / Q14657
# Vyborgeko gaztelua

Vyborgeko gaztelua :
| Gazteluaren irudia mendebaldetik. ||
| Udalerria | Vyborg, Leningrad oblasta |
| Herrialdea | Errusia |
| Garaia | XIII. mendea |
| Helbidea | город Выборг, 188800 |
| Webgune ofiziala (Errusieraz) ||
Vyborgeko gaztelua Kareliako istmoan dagoen Vyborg udalerriko XIII. mendeko gaztelua da.

## Kanpo estekak

* Datuak: Q2272243
* Multimedia: Vyborg Castle / Q2272243
# Vydrník

Vydrník Eslovakiako udalerri bat da, Popradeko barrutian kokatuta. 4,96 km²ko azalera du eta 1212 biztanle 2017ko datuen arabera.

## Historia

Idatzizko lehen aipamena 1294. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1025243
* Multimedia: Vydrník / Q1025243
# Vydrany

Vydrany Eslovakiako udalerri bat da, Dunajská Stredako barrutian kokatuta. 16,05 km²ko azalera du eta 1703 biztanle 2017ko datuen arabera.

## Historia

Idatzizko lehen aipamena 1245. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1070374
* Multimedia: Vydrany / Q1070374
# Zin

Zina Jainkoaren edo norberaren ohorearen izenean egiten den promesa da.
Esate baterako:
* Hipokratesen zina, osagileek gaixoen alde egingo dutela promesteko egiten duten ekintza.
* Ezkontza fedea, ezkontideek elkarri fideltasuna promestuz ezkontzaren erakundea formaltzeko egiten duten adierazpena.
Kontestu batzuetan, zina legezko mekanismo formaltzat hartzen da, kargu jakin bat hartzeko beharrezkotzat jotzen dena. Adibidez, Eusko Jaurlaritzako buru izateko, lehendakariak zina egin ohi du Gernikako Batzarretxean.

## Erreferentziak

* ↑ «Zin» www.euskaltzaindia.eus (Euskaltzaindiaren Hiztegia) (Noiz kontsultatua: 2020-12-15).

## Kanpo estekak

* Datuak: Q381045
* Multimedia: Oaths / Q381045
# Zin hipokratiko

Zin hipokratikoa medikuek tradizionalki egindako zina da, euren jardueraren etikari dagokiona. Egun ere medikuntza ikasleek zin hori egin behar dute titulua jasotzeko. Zina Hipokratesen Corpus Hippocraticum lanean azaltzen da lehen aldiz eta bera jotzen da asmatzailetzat.

## Testua

Horrelaxe dio, euskaraturik:
| « | "Zin egiten dut Aesculapius, Hygeia eta Panacearen aurrean, eta jainko eta jainkosa guztiak lekuko dauzkat, hurrengo juramentua gordeko dudala nire trebetasun eta zuhurtziaren arabera: Gurasotzat hartuko dut arte hau irakatsiko didana. Harekin biziko naiz eta, beharrezkoa bada, berarekin nire ondasunak elkarbanatuko ditut. Bere semeak neure anaitzat hartuko ditut, eta eurei irakatsiko diet arte hau eurek nahi badute, saririk eta idatzizko promesarik gabe. Irakatsiko diet semeei eta nire maisuaren semeei bai eta ogibide honen arauak onartu dituztenei eta ikasle sartu direnei ere, baina azken hauei soilik oinarriak eta aginduak. Aginduko ditut dietak nire pazienteen onerako, nire abilezia eta adimenaren arabera, eta sekula ez inori kaltetzeko. Inori eder egiteko ez dut sendagai hilgarririk aginduko, ezta heriotza eragin dezakeen aholkurik emango ere. Ezta abortua eragin dezakeen biderik emakume bati emango ere. Nire bizitza eta arteak garbi gordeko ditut. Harriak ez dizkiot inori kenduko, nahiz eta pazienteak gaixotasuna agerian eduki. Ebakuntza mota hau utziko diet praktikanteei, arte honen espezialistei. Etxe batean sartzen banaiz gaixoen onerako bakarrik izango da, nahita egindako edozein kaltetik eta lohikeriatik nire burua aldenduz, eta bereziki emakume edo gizonekiko maitasunaren plazerretatik, hala pertsona askeak nola esklaboak diren. Lanbidearen praktikan eta jendearekin eguneroko harremanetan hartutako nire ezagutzak, atzerrira zabaldu behar ez direnak, sekretuan mantenduko ditut eta ez ditut inoiz azalduko. Zina zehatz-mehatz gordetzen badut, bizitza disfrutatu eta nire artea praktika dezadala, garai guztietako gizon guztiek errespetaturik. Baina alboratzen edo hausten badut, kontrakoa gerta dakidala." | » |

## Kanpo estekak

* (Ingelesez) Zin hipokratiko klasikoa
* (Ingelesez) Zin hipokratiko klasikoa Perseus liburutegi digitalean
* Datuak: Q134990
* Multimedia: Hippocrates / Q134990
# Zinacantepec

Zinacantepec Mexikoko erdialdeko udalerria da, Mexikoko estatuan dagoena. Tolucaren ondoan kokaturik, 2010ean hiriak 167.759 biztanle zituen.
2014an, bertan, Munduko XVII. Pilota Txapelketa egin zuten.

## Auzoak

| Auzoak | Biztanleria (2010) |
| San Miguel Zinacantepec | 54.220 |
| San Antonio Acahualco | 16.442 |
| San Juan de las Huertas | 12.253 |
| Ejido San Lorenzo Cuauhtenco | 8.024 |
| Santa Cruz Cuauhtenco | 7.460 |
| Barrio de México | 7.414 |
| Conjunto Urbano La Loma I | 6.192 |
| El Cóporo | 6.068 |
| Santa María del Monte | 3.922 |
| La Joya | 3.800 |
| San Bartolo el Viejo | 3.312 |
| Colonia Morelos | 2.915 |
| Tejalpa | 2.729 |

## Herri eta hiri senidetuak

* Almoloya de Juárez (2001)

## Kanpo estekak

* Datuak: Q1962165
* Multimedia: Zinacantepec Municipality / Q1962165
# Zinacantán (udalerria)

Zinacantán Mexikoko udalerri bat da. Chiapas estatuan kokatua dago. 2010ean 36.489 biztanle zituen 199,66 km²ko azaleran. Herriburua [[Zinacantán (Zinacantán)|Zinacantán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1953270
* Multimedia: Zinacantán Municipality / Q1953270
# Zimone

Zimone Italiako udalerri bat da. Biellako probintzian kokatuta dago, Piemonte eskualdean. 393 biztanle ditu, 2,95 kilometro koadroko azaleran banatuta.

## Mugakideak

Zimonek honako udalerri hauekin egiten du muga:
Cerrione Magnano Piverone Roppolo Viverone

## Kanpo estekak

* Datuak: Q18196
* Multimedia: Zimone / Q18196
# Zimopolea

Greziar mitologian, Zimopolea edo Zimopolia (grezieraz Κυμοπολεια), itsas lamia bat zen, Poseidon eta Anfitriteren alaba, jainko honek, Briareo Hekatonkiroari emazte bezala eman ziona, erraldoi honekin, Oiolika eta Etna izeneko bi lamien ama izan zelarik. Beharbada, bere senarrak, ekaitzen jainkoak, sortutako olatu indartsuen jainkosa izango zen.

## Kanpo estekak

* (Ingelesez) Zimopolea.
* Datuak: Q844867
# Zimur

Zimurra edo izurra larruazaleko tolesa da, zahartzearen, gorputz-masaren galeraren, lo-jarreren eta, aldi batez bada ere, uretan luze egotearen ondorioz sortzen dena.

## Kanpo estekak

* Datuak: Q349185
* Multimedia: Wrinkles (skin) / Q349185
# Zimon

Zimon (antzinako grezieraz: Κίμων, Kimōn; Atenas, c. K.a. 510 – Zitio, K.a. 450) atenastar buruzagi eta strategosa izan zen, Filaida familiakoa.
Miltziadesen semea, greziar hirien arteko Delosko Liga eraiki zuen (478). Persiarren aurkako gerran Eurimedongo gudua irabazi zuen (468).

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Harluxet Hitzegi Entziklopedikoa. Zimon. .
# Zinabrio

Zinabrioa merkurio (II) sulfuro gorriari ematen zaion izena da. Merkurioaren mea arruntena da.

## Hitzaren jatorria

Hitzaren jatorria grezieratik dator, κινναβαρι (kinnabari), Theophrastusek hainbat substantziari emandako izena. Beste iturri batzuen arabera persieratik dator شنگرف shangarf (زینجیفرح zinjifrah) era berean sanskritoko sugara hitzatik etor daitekena.

## Kanpo estekak

* Datuak: Q104614
* Multimedia: Cinnabar / Q104614
# Whelen Springs (Arkansas)

Whelen Springs Ameriketako Estatu Batuetako inkorporatutako herri bat da. Clark konderrian dago, Arkansas estatuan. 47 biztanle ditu, 0,616627 kilometro koadroko azaleran banatuta.

## Ikus, gainera

* Clark konderrian

## Kanpo estekak

* Datuak: Q2163410
# Wheeling udalerria, Cook konderria

Wheeling udalerria Ameriketako Estatu Batuetako Illinois estatuko udalerri bat da, Cook konderrian. Azken zentsuaren arabera 157.487 biztanle zituen, 93.21 milia karratu (241.4 km$^2$) eremuan.

## Ekonomia

2020ko zentsuaren arabera, Wheeling udalerrian 60514 etxebizitza zeuden. Per capita diru-sarrerak 45.691 estatubatuar dolar ziren.

## Kanpo estekak

* Datuak: Q598735
# When Johnny Comes Marching Home

When Johnny Comes Marching Home edo When Johnny Comes Marching Home Again (euskaraz Johnny Jaiotetxera Martxan Datorrenean edo Johnny Jaiotetxera Berriz Ere Martxan Datorrenean) Ameriketako Estatu Batuetako Gerra Zibil garaiko abesti herrikoi bat da. Berez Johnny I Hardly Knew Ye izeneko irlandar abestian oinarritzen da.

## Zinema

1964ko Stanley Kubrick zuzendariaren Dr. Strangelove filmaren soinu bandan entzun daiteke.

## Hitzak

    When Johnny comes marching home again
       Hurrah! Hurrah!
    We'll give him a hearty welcome then
       Hurrah! Hurrah!
    The men will cheer and the boys will shout
    The ladies they will all turn out
       And we'll all feel gay
    When Johnny comes marching home.
    The old church bell will peal with joy
       Hurrah! Hurrah!
    To welcome home our darling boy,
       Hurrah! Hurrah!
    The village lads and lassies say
    With roses they will strew the way,
       And we'll all feel gay
    When Johnny comes marching home.
    Get ready for the Jubilee,
       Hurrah! Hurrah!
    We'll give the hero three times three,
       Hurrah! Hurrah!
    The laurel wreath is ready now
    To place upon his loyal brow
       And we'll all feel gay
    When Johnny comes marching home.
    Let love and friendship on that day,
       Hurrah, hurrah!
    Their choicest pleasures then display,
       Hurrah, hurrah!
    And let each one perform some part,
    To fill with joy the warrior's heart,
       And we'll all feel gay
    When Johnny comes marching home.

## Ikus gainera

* Johnny I Hardly Knew Ye

## Kanpo estekak

* When Johnny Comes Marching Home abestia entzungai. Youtube.com (Ingelesez)
* Datuak: Q1059108
* Multimedia: When Johnny Comes Marching Home / Q1059108
# When a Man Loves a Woman (filma)

When a Man Loves a Woman (euskaraz Gizon batek Emakume bat Maitatzen Duenean) 1994ko Luis Mandoki mexikar zinema zuzendariak zuzendutako amodiozko drama film bat da. Andy García, Meg Ryan, Tina Majorino, Mae Whitman, Ellen Burstyn, Lauren Tom eta Philip Seymour Hoffman aktoreek antzeztu zuten.
Filmak izenburua Percy Sledge abeslariaren 1966ko izenburu berdineko amodiozko abesti ospetsuarengandik hartzen du.

## Argumentua

Oharra: Atal honek istorio osoa edo amaiera argitzen du.
Alice (Meg Ryan) eta Michael Green (Andy Garcia) itxuraz ohiko bikote zoriontsua osatzen dute, baina Alicek alkoholarekiko adikzioa du. Michael Alicetaz guztiz maitemindua dagoenez, eta Alicek nahi ez arren, berau laguntzen saiatuko da.

## Aktoreak

* Meg Ryan: Alice Green
* Andy García: Michael Green
* Lauren Tom: Amy
* Philip Seymour Hoffman: Gary
* Tina Majorino: Jess Green
* Mae Whitman: Casey Green
* Ellen Burstyn: Emily

## Soinu banda

* When a Man Loves a Woman
* Crazy Love
* El Gusto
* Main Title
* Garbage Compulsion
* Homecoming
* I Hit Her Hard
* Dressing Casey
* Gary
* Michael Decides
* Alice & Michael
* Running From Mercy, Rickie Lee Jones
* I'm a Good Man, Robert Cray
* Everybody Hurts, R.E.M.
* Stewart's Coat, Rickie Lee Jones

## Kanpo estekak

* IMDBko fitxa irakurgai (Ingelesez)
* Datuak: Q1928695
# When a Stranger Calls (1979ko filma)

When a Stranger Calls (euskaraz Arrotz Batek Deitzean), 1979ko Fred Walton estatubatuar zinema zuzendariaren beldurrezko film bat da. Charles Durning, Carol Kane, Colleen Dewhurst eta Tony Beckley aktoreek antzeztu zuten.
When a Stranger Calls Back (2006) jarraipena izan zuen, gainera ondorengo beldurrezko film askorengan eragina izan zuen, tartean Wes Cravenek zuzendutako Scream filmaren lehenbiziko 12 minutuetan.

## Argumentua

Oharra: Atal honek istorio osoa edo amaiera argitzen du.
Gau batez, Jill Johnson (Carol Kane) neska gaztea eta institutuko ikaslea Mandrakis (Carmen Argenziano) doktorearen etxean haren haurrak zaintzen ari dela arrotz baten telefono deiak jaso eta uneoro norbait berari begira eta jazarpena egiten ari zaiola jabetuko da. Azkenean, jazartzailea bezala Curt Duncan (Tony Beckley) ingeles itsasgizona identifikatu eta eroetxean sartuko dute.
Gertaera hori jazo eta zazpi urtera, Jill berriz ere arrotz berdinak jazartuko du.

## Aktoreak

* Charles Durning: John Clifford
* Carol Kane: Jill Johnson
* Colleen Dewhurst: Tracy Fuller
* Tony Beckley: Curt Duncan
* Carmen Argenziano: Mandrakis doktorea
* Rutanya Alda: Mandrakis andrea
* William Boyett: Sacker sarjentua
* Kirsten Larkin: Nancy
* Ron O'Neal: Charlie Garber tenientea
* Michael Champion: Bill
* Rachel Roberts: Monk doktorea

## Kanpo estekak

* IMDBko fitxa irakurgai (Ingelesez)
* Datuak: Q2363764
# Wheeling udalerria, Guernsey konderria (Ohio)

Wheeling udalerria Ameriketako Estatu Batuetako Ohio estatuko udalerri bat da, Guernsey konderrian. Azken zentsuaren arabera 680 biztanle zituen, 83.5 milia karratu (216 km$^2$) eremuan.

## Ekonomia

2020ko zentsuaren arabera, Wheeling udalerriak 290 etxebizitza zeuden. Per capita diru-sarrerak 15.042 estatubatuar dolar ziren.

## Kanpo estekak

* Datuak: Q7992314
* Multimedia: Wheeling Township, Guernsey County, Ohio / Q7992314
# Wheels of Fire (Manowar)

Wheels of Fire (euskaraz Suzko Gurpilak) Manowar estatubatuar heavy metal musika taldearen abesti bat da. 1988. urtean Kings Of Metal diskoaren barnean kaleratu zuten.

## Kanpo estekak

* Wheels of Fire abestia entzungai (Ingelesez)
* Datuak: Q12268961
# Whelanita

Whelanita mineral bat da.

## Ezaugarriak

Whelanita elementu kimiko mineralaren formula kimikoa hau da: ${\ce {Cu2+2Ca6[Si6O17(OH)](CO3)(OH)3 * 2H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Whelanite: Mineral information, data and localities.» www.mindat.org (Noiz kontsultatua: 12-05-2019).
# Wheelwright (Kentucky)

Wheelwright Kentuckyko hiri bat da. Floyd konderrian kokatua dago. 2010ean 780 biztanle zituen, 4,56 kilometro koadrotan banatuta.

## Ikus, gainera

* Floyd konderria

## Kanpo estekak

* Datuak: Q374006
* Multimedia: Wheelwright, Kentucky / Q374006